Dan Roodt: Ons mis jou al klaar, geliefde ‘Riempies’… – praag.co.za
Dan Roodt: Ons mis jou al klaar, geliefde ‘Riempies’…
Met hierdie rubriek wil ek graag hulde bring aan een van PRAAG se getrouste ondersteuners wat op 25 Julie 2016 skielik aan ‘n hartaanval oorlede is. Ek het dit per sms van een van haar dogters verneem: “Goeiemôre, dit is Leonie se dogter. Sy het so baie van jou gepraat en daarom het ek dit goedgedink om te laat weet dat sy die 25ste Julie oorlede is aan ‘n hartaanval. Ons harte is baie seer.”
Vir ons almal by PRAAG was dit ‘n groot skok om te verneem. Ek weet nie presies hoe oud Leonie was nie, maar ek skat iewers in die laat vyftiger- of sestigerjare, dus word sy voortydig van ons weggeneem. “Riempies” soos sy op PRAAG se kommentaarafdeling bekendheid verwerf het, het jare lank feitlik elke dag op nuusberigte en rubrieke kommentaar gelewer.
Trouens, sy was verreweg die topkommentator op PRAAG wat vanaf 2010 toe ons na die Disqus-kommentaarstelsel oorgeskakel het, nie minder nie as 15 441 keer hier op berigte of rubrieke gereageer het (sien skermskoot hier bo)! Dié webblad het ‘n ewe groot rol in haar lewe gespeel as ons wat dit elke dag met inhoud moet bywerk.
Eendag het Leonie my per e-pos gekontak en gevra ek moet haar help om haar skuilnaam op Disqus te verander. Ook die skildery met blomme wat sy as profielfoto gebruik het, moes deur iets anders vervang word. ‘n Dag of twee later kry ek weer ‘n e-pos waarin sy sê dat sy nou ‘n “identiteitskrisis” beleef en dat sy weer die naam “Riempies” en die profiel met die blomme terug wil hê. Ek het haar toe vertel hoe om dit weer terug te verander.
Dikwels het sy ook per e-pos vir my voorstelle gestuur oor onderwerpe vir rubrieke of artikels, dinge wat sy meen verklaar of belig behoort te word. Gewoonlik was dit goeie voorstelle, en het ek die pen opgeneem en daaroor geskryf.
Ons het mekaar nooit in lewende lywe ontmoet nie, net per e-pos gekorrespondeer. Sy het vroeg opgestaan, want dikwels kon sy al vyfuur soggens kommentaar lewer of een of ander vraag of wenk per e-pos aanstuur. Ek weet ook dat sy baie trots op haar kinders en kleinkinders was, en af en toe oor hul prestasies laat weet het.
Riempies het elke boek gekoop wat PRAAG ooit uitgegee het, en soms uit eie vrye wil haar maandelikse debietorder verhoog sodat ons nog harder teen die huidige orde met sy heersende ideologie kon baklei. Sy was onbeskaamd pro-Afrikaans, patrioties en het tot haar dood vir FW de Klerk kwalik geneem dat hy in 1994 aan die ANC en SAKP oorgegee het.
Riempies was die teenoorgestelde van ‘n linkse maatskaplikegeregtigheidskryger (“social justice warrior”, oftwel SJW), ‘n konserwatiewe voorvegter wat daagliks op die internet vir volk en vaderland, maar ook vir Afrikaans, in die bres getree het. Eenkeer (op 5 Maart vanjaar) het sy vir my Eitemal se bewoording van “Die lied van jong Suid-Afrika” aangestuur en gemeen sy wil dit op Disqus plaas. In haar e-pos skryf sy:
Vanoggend het ek met hierdie lied van Eitemal in my kop wakker geword – met ‘n diepe weemoed dat ons nie tred gehou het met die moontlikheid van verraad deur ons leiers nie.
Sy haal die lied aan, tesame met die skakel na ‘n YouTube-video met die volgende kommentaar aan die einde:
Die lied word hier gesing deur ons Afrikanerweermagkoor wat in ‘n donker hotelkamertjie weggegee is aan Umkhontu we Sizwe wat nou sing Kill the farmer kill the boer.
Ek dink dit sal ‘n gepaste huldeblyk aan Riempies wees om weereens Eitemal se lied hier onder te plaas, tesame met die YouTube-video wat vir haar soveel beteken het.
Haar laaste bydrae op Disqus was op 23 Julie, dus twee dae voor haar dood, by ‘n berig oor die Universiteit van die Vrystaat wat teen die Hooggeregshof se uitspraak ten gunste van Afrikaans gaan appelleer.
Ons mis jou al klaar, Riempies! Dankie vir jou deelname en mag dit ander inspireer om ewe harstogtelik vir ons vryheid te pleit, soos jy dit so onverbeterlik gedoen het.
dit is die EED van Jong Suid-Afrika.
Skrywer Dan RoodtGepubliseer op 29 Julie 2016 30 Julie 2016 Kategorieë Dan Roodt, RubriekeSleutelwoord Leonie, Riempies
Sterkte aan haar familie. Ons almal is stukkend.
Sy en haar man het laasjaar van Stilbaai terug getrek Potch toe weens die ernstige siekte van haar man.
Hartseer nuus. Sterkte aan haar mense!
Dit is so hartseer. Ek is nie ‘n gereelde plaser van kommentaar hier op PRAAG nie, maar beslis ‘n gereelde leser. Rus in vrede Riempies
Rus in vrede liewe Riempies, ek sal jou ook mis!!
My innigge meegevoel. Sterkte aan haar familie. Strydster Riempies RIP!
Ons innige meegevoel aan haar gesin. Ons gaan haar baie mis.
Ag dit is vreeeslik hartseer. Ons sal jou mis Riempies.
Leedwese en troos word u naastes toegebid.
Sy kon die knelpunte die kernkwessies debatsbehoeftes sooo goed raaksien!!
A terrible loss. May God grant her loved ones His grace and strength. Riempies was the consumate Afrikaner, a source of great admiration.
Ai, wat ‘n verlies vir ons. Ek gaan jou baie mis Riempies!
Slegte nuus. Sterkte aan haar familie. Ons moet mekaar beter behandel en meer waardeer.
Hartseer nuus. Sal Riempies baie mis.
Dis regtig hartseer nuus. As ek reg onthou was dit Riempies wat my aangemoedig het om my eerste rubriek vir Praag te skryf. en dus natuurlik ook al die rubrieke wat daarop gevolg het. My innige meegevoel met haar naasbestaandes.
Baie hartseer nuus 🙁 Sy was regtig n top mens! Fantatiese sin vir humor gehad…. was altyd op die nuuste stand van sake… en n regte dame. Haar familie en vriende kan regtig trots op haar wees. Sy was n regte Afrikaner.
Waar die dood mens tot stilte snoei
is daar n geel skoenlapper by die laventelbos
sommerso in die middel van die winter
wat my laat onthou hoe n vrou vertel van haar trane
Soos dit vir my lyk was Riempies se laaste kommentaar op ‘n artikel van my. Dis voorwaar ‘n eer.
Nie net het Riempies kommentaar op Praag gelewer nie, maar ook persoonlik met haar mede Volksgenote kontak gehad.
Net voor haar dood het sy my hierdie boodskap gestuur:
” Goeiemiddag Arnie,
Ek het nou op hierdie oomblik gewonder hoekom is jy so stil.
Laat weet my asseblief of is jy baie besig maar dan moet jy nog van jou laat weet asseblief.”
Wat ek toe wel gedoen het.
Dankie vir alles Riempies.
Nooit gedink ek sal so hartseer wees oor die heengaan van n persoon wat ek nog nooit ontmoet of gesien het nie. Rus sag geliefde
Ons het dikwels van mekaar verskil – veral oor godsdiens- maar altyd op ‘n ordentlike wyse met respek vir mekaar se stanpunte. Het net gister gewonder hoekom sy so stil is. Sterkte aan haar familie en vriende.
Baie jammer om van Riempies te hoor; het altyd haar kommentaar hier waardeer. Sal haar familie in my gedagtes hou.
Riempies, jou stryd is gestry. Jy het die vuil en die smet van die aardse bestaan vir die ewige lewe verruil. Nou rus jy in vrede.
Ag nee! Sy was een van die mense vir wie ek laatnagte aan “Bodem” gewerk het. Ek wou elke dag die episode voltooi en inhandig, want ek het geweet sy en die ander wag daarvoor. Sy het hartstogtelik vir die lewe van my karakter, Daan-Dirk Möller, gepleit. Praag gee Bodem hierdie jaar opnuut uit en ek gaan dit aan haar opdra.
My simpatie aan haar geliefdes. Ek sal haar mis.
My innige meegevoel en simpatie aan haar naasbestaandes.
Riempies se stilte sal nog lank in ons ore wees. Haar lied is gesing tot die laaste vers en haar lied was vir haar volk.
Wat ‘n pragtige huldeblyk!
……neem my na my Vaderland … is haar nou beskore maar nie hier nie.
Baie dankie vir die skakel.
Ook ik heb haar niet in persoon ontmoet maar wel veel van haar kunnen leren en ervaar het als een verlies en gemis.
Dank u PRAAG dat u hierover bericht en aan dit plotselinge heengaan op deze waardige wijze aandacht besteedt.
Sterkte aan de familie en vrienden en bekenden van ‘Riempies’.
Dankie vir jou toewyding in ons stryd vir vryheid Riempies. Sterkte aan die familie en naastes.
Nooit geweet dat riempies ‘n vrou was. Haar veg vir geregtigheid aan lyn was iets besonder. Sy was die begin van die afrikaner volk wat begin ontwaak
Riempies, jy was ‘n Praag-strydros. Dankie vir jou voorvegter-bydrae tot ons volk se ontwaking. Sal die naam “Riempies” voorwaar hier mis!
Riempies was vir my soos iemand om na op te sien, iemand wat goeie insigewende bydraes op Praag gelewer het. Ewige Rus in Vrede
.n Ware Debora wat gestry het vir haar Volk….STAAN OP, DAAR GAAN ‘N VOLKSMOEDER VERBY!!
Dis baie hartseer, en mens gaan haar skrywes mis. Nou dag ek by myself, ek is ook baie soos sy – met wie gaan ek nou op die net stry? Seënwense en sterkte aan die familie.
Mag ek haar in opregte millitêre tradisie groet.
Ek salueer jou Riempies.
Ons innige simpatie met haar naasbestaandes en veral ook met haar kleinkinders wat vir haar kosbaar was.
Dankie Dr Dan en Praag vir hierdie besonderse huldeblyk.
Ek het deur al die kommentare gegaan en tot die slotsom gekom van;
en respek vir ‘n mede Afrikaner wat” huistoe” gegaan het.
HIERDIE WAS ‘N PRAAG FAMILIELID WAT HEENGEGAAN HET.
Ons eer haar nagedagtenis.
Ek mis vanaand vir Dolk en Trippies.
Goeienaand aan u – ek het dit eers vandag gehoor. Ek deel u huldeblyk en sentiment. God se rykste seën aan u almal.
Ek groet jou hier vanuit die kaap.
Ja mens mis die praag vriende..
Vrede vir jou.
My opregte huldeblyk aan haar en-ook, my innige meegevoel aan haar naasbestaandes. Ek glo dat sy in vrede is. Vir die wie in Jesus Christus glo, het die dood geen angel nie.
Vorige Vorige artikel: Verdagmakery oor terreur ontbloot
Volgende Volgende artikel: Terreursaak teen SA tweeling gaan voort